
114 DR.31.5.2004 

 

dan juga peruntukan tambahan supaya memastikan projek pertanian yang 
dilaksanakan meliputi lebih ramai petani, penternak dan nelayan. 

 Mengenai isu defisit dalam imbangan eksport dan import bahan makanan, 
kementerian memang berusaha untuk mengurangkan defisit tersebut. Dalam hal ini, 
saya ingin memaklumkan bahawa jika meninjau kepada defisit imbangan perdagangan 
bahan makanan, defisit tersebut telah berkurangan sejak dua tahun yang lalu. Pada 
tahun 2001 defisit imbangan perdagangan bahan makanan negara adalah sebanyak 
RM5.7 bilion. Pada tahun 2002 defisit tersebut telah  jatuh kepada tahap RM5.10 bilion 
dan pada tahun 2003 defisit telah turun kepada tahap RM4.34 bilion. Ini menunjukkan 
usaha kerajaan untuk mengurangkan defisit imbangan perdagangan bahan makanan 
telah mendatangkan hasil. Kementerian akan terus berusaha supaya mengurangkan 
defisit ini melalui program-program kementerian. 

 Tuan Yang di-Pertua, berhubung defisit yang dialami oleh sektor ternakan ia 
telah mengalami defisit sebanyak RM3.53 bilion pada tahun 2003. Komponen-
komponen utama yang menyumbang kepada defisit ini terdiri daripada makanan 
ternakan.... 

 Timbalan Yang di-Pertua [Datuk Lim Si Cheng]: Yang Berhormat, 
Kemaman. 

 Datuk Hajah Rohani binti Haji Abdul Karim: Ya. 

 Tuan Ahmad Shabery Cheek: Terima kasih Tuan Yang di-Pertua. Saya 
tertarik dengan kenyataan mengenai penurunan defisit kita sebentar tadi. Saya ingin 
bertanya tentang apakah trend ini berterusan sehingga tahun 2010 iaitu apabila 
pelaksanaan WTO berjalan nanti, apakah defisit ini berkurangan berdasarkan kepada 
kekuatan industri kita tanpa sokongan kerajaan seperti subsidi dan sebagainya, dan 
apakah tanpa sokongan kerajaan subsidi ataupun langkah-langkah protectionism, 
dengan izin, defisit ini akan terus berkurangan selepas tahun 2010 nanti. Terima kasih. 

 Datuk Hajah Rohani binti Haji Abdul Karim: Terima kasih Yang Berhormat 
bagi Kemaman. Memang itulah hasrat kita melalui pelbagai program yang telah 
dirancangkan, memanglah kita hendak menjurus kepada defisit yang begitu minimum 
bila kita sampai kepada tahun 2010. Insya-Allah, memanglah kita tahu kita mendapat  
halangan sedikit sebanyak melalui WTO, tetapi kita ada beberapa program yang kita 
akan rancangkan,  walaupun dengan masuknya WTO nanti kita juga dapat menurunkan 
defisit pada tahun 2010 dengan pelbagai program yang insya-Allah, akan saya teruskan 
melalui jawapan-jawapan seterusnya melalui beberapa cadangan-cadangan yang telah 
disebutkan oleh Ahli-ahli Yang Berhormat. Terima kasih Yang Berhormat atas soalan 
tadi. 

 Tuan Yang di-Pertua, tadi mengenai penurunan atau defisit kepada bahan 
ternakan, di mana tadi saya mengatakan bahawa penyumbang kepada defisit 
mengenai bahan ternakan ini adalah daripada makanan ternakan – 55%, tenusu – 
32%, dan daging – 24%. Sehingga kini sektor ternakan masih bergantung kepada 
bahan makanan ternakan yang diimport khususnya jagung dan kacang soya. Kerajaan 
sedang berusaha mencari bahan makanan gantian selain daripada bahan jagung dan 
kacang soya melalui penyelidikan yang sedang dijalankan oleh pihak MARDI. 

 Tuan Yang di-Pertua, berhubung dengan cadangan mengkaji semula Dasar 
Pertanian Negara Ketiga, kementerian ini  memang mempunyai perancangan untuk 
mengkaji dan menyemak semula matlamat sasaran dan program-program yang 
dilaksanakan pada tahun 2004. Kajian dan semakan semula ini bertujuan untuk 
meninjau prestasi pencapaian Dasar Pertanian Negara Ketiga serta mengambil kira 
perkembangan sosioekonomi dan politik terkini mengenai pembangunan sektor 
pertanian supaya strategi-strategi baru dapat dibentuk bagi menangani isu-isu semasa 
yang terlibat. 

 Kementerian ini berpendapat belum tiba masa lagi untuk mewujudkan panel 
penasihat di pelbagai peringkat dan memadailah ianya diwujudkan di peringkat 
kementerian terlebih dahulu. Penubuhan panel penasihat bertujuan untuk mendapatkan 
pandangan dari pakar-pakar terdiri daripada ahli akademik, usahawan dan tokoh-tokoh 
korporat tempatan serta ahli-ahli politik bagi merangka strategi dan hala tuju untuk 
pembangunan sektor pertanian serta industri asas tani selaras dengan hasrat kerajaan 
untuk memajukan lagi sektor pertanian. Panel penasihat ini dijangka akan mengadakan 
mesyuarat pertamanya pada bulan Jun tahun ini. 



dan juga peruntukan tambahan supaya memastikan projek pertanian yang dilaksanakan meliputi lebih ramai petani, penternak dan nelayan. Mengenai isu defisit dalam imbangan eksport dan import bahan makanan, kementerian memang berusaha untuk mengurangkan defisit tersebut. Dalam hal ini, saya ingin memaklumkan bahawa jika meninjau kepada defisit imbangan perdagangan bahan makanan, defisit tersebut telah berkurangan sejak dua tahun yang lalu. Pada tahun 2001 defisit imbangan perdagangan bahan makanan negara adalah sebanyak RM5.7 bilion. Pada tahun 2002 defisit tersebut telah jatuh kepada tahap RM5.10 bilion dan pada tahun 2003 defisit telah turun kepada tahap RM4.34 bilion. Ini menunjukkan usaha kerajaan untuk mengurangkan defisit imbangan perdagangan bahan makanan telah mendatangkan hasil. Kementerian akan terus berusaha supaya mengurangkan defisit ini melalui program-program kementerian. Tuan Yang di-Pertua, berhubung defisit yang dialami oleh sektor ternakan ia telah mengalami defisit sebanyak RM3.53 bilion pada tahun 2003. Komponen- komponen utama yang menyumbang kepada defisit ini terdiri daripada makanan ternakan.... Timbalan Yang di-Pertua [Datuk Lim Si Cheng]: Yang Berhormat, Kemaman. Datuk Hajah Rohani binti Haji Abdul Karim: Ya. Tuan Ahmad Shabery Cheek: Terima kasih Tuan Yang di-Pertua. Saya tertarik dengan kenyataan mengenai penurunan defisit kita sebentar tadi. Saya ingin bertanya tentang apakah trend ini berterusan sehingga tahun 2010 iaitu apabila pelaksanaan WTO berjalan nanti, apakah defisit ini berkurangan berdasarkan kepada kekuatan industri kita tanpa sokongan kerajaan seperti subsidi dan sebagainya, dan apakah tanpa sokongan kerajaan subsidi ataupun langkah-langkah protectionism, dengan izin, defisit ini akan terus berkurangan selepas tahun 2010 nanti. Terima kasih. Datuk Hajah Rohani binti Haji Abdul Karim: Terima kasih Yang Berhormat bagi Kemaman. Memang itulah hasrat kita melalui pelbagai program yang telah dirancangkan, memanglah kita hendak menjurus kepada defisit yang begitu minimum bila kita sampai kepada tahun 2010. Insya-Allah, memanglah kita tahu kita mendapat halangan sedikit sebanyak melalui WTO, tetapi kita ada beberapa program yang kita akan rancangkan, walaupun dengan masuknya WTO nanti kita juga dapat menurunkan defisit pada tahun 2010 dengan pelbagai program yang insya-Allah, akan saya teruskan melalui jawapan-jawapan seterusnya melalui beberapa cadangan-cadangan yang telah disebutkan oleh Ahli-ahli Yang Berhormat. Terima kasih Yang Berhormat atas soalan tadi. Tuan Yang di-Pertua, tadi mengenai penurunan atau defisit kepada bahan ternakan, di mana tadi saya mengatakan bahawa penyumbang kepada defisit mengenai bahan ternakan ini adalah daripada makanan ternakan- 55%, tenusu- 32%, dan daging- 24%. Sehingga kini sektor ternakan masih bergantung kepada bahan makanan ternakan yang diimport khususnya jagung dan kacang soya. Kerajaan sedang berusaha mencari bahan makanan gantian selain daripada bahan jagung dan kacang soya melalui penyelidikan yang sedang dijalankan oleh pihak MARDI. Tuan Yang di-Pertua, berhubung dengan cadangan mengkaji semula Dasar Pertanian Negara Ketiga, kementerian ini memang mempunyai perancangan untuk mengkaji dan menyemak semula matlamat sasaran dan program-program yang dilaksanakan pada tahun 2004. Kajian dan semakan semula ini bertujuan untuk meninjau prestasi pencapaian Dasar Pertanian Negara Ketiga serta mengambil kira perkembangan sosioekonomi dan politik terkini mengenai pembangunan sektor pertanian supaya strategi-strategi baru dapat dibentuk bagi menangani isu-isu semasa yang terlibat. Kementerian ini berpendapat belum tiba masa lagi untuk mewujudkan panel penasihat di pelbagai peringkat dan memadailah ianya diwujudkan di peringkat kementerian terlebih dahulu. Penubuhan panel penasihat bertujuan untuk mendapatkan pandangan dari pakar-pakar terdiri daripada ahli akademik, usahawan dan tokoh-tokoh korporat tempatan serta ahli-ahli politik bagi merangka strategi dan hala tuju untuk pembangunan sektor pertanian serta industri asas tani selaras dengan hasrat kerajaan untuk memajukan lagi sektor pertanian. Panel penasihat ini dijangka akan mengadakan mesyuarat pertamanya pada bulan Jun tahun ini.